Valdis Birkavs

Valdis Birkavas (Valdis Birkavs, g. 1942 m. liepos 28 d., Rygoje, Latvijoje) – latvių teisininkas, teisėtyrininkas kriminologas, Latvijos universiteto docentas, politikas.

 Biografija 
1969 m. Latvijos valstybinio universiteto Teisės fakultete baigė teisės studijas, diplomuotas teisininkas. 1978 metais apgynė disertaciją iš kriminologijos, teisės mokslų kandidatas, nuo 1993 m. teisės mokslų daktras.

Nuo 1969 m. iki 1975 m. Latvijos teismo ekspertizės ir kriminologijos mokslų instituto ekspertas, vyr. ekspertas, direktoriusBiografija. Nuo 1986 m. iki 1990 m. Latvijos universiteto Teisės fakulteto prodekanas, docentas.

1990 m. išrinktas į Latvijos Respublikos Aukščiausiąją Tarybą, o 1993 m. buvo vienas iš partijos Latvijos kelias įkūrėjų. Tais pačiais metais vasarą partija nugalėjo 5-tos Saeimos rinkimuose ir Birkavas tapo Latvijos Ministru pirmininku. Po vyriausybės žlugimo 1994 m. vasarą, Valdis Birkavas tapo Užsienio reikalų ministru ir šiame poste išbuvo 5 metus penkių vyriausybių sudėtyje. Postą paliko 1999 m.

1999 m. birželį Latvijos prezidento rinkimuose Birkavas buvo Latvijos kelio kandidatas ir užėmė II vietą. Po to jis tapo Latvijos teisingumo ministru Andrio Škėlės trečiajame ministrų kabinete, išbūdamas poste iki 2000 m.

 Šaltiniai 

|-

Kategorija:Latvijos ministrai pirmininkai
Kategorija:Latvijos užsienio reikalų ministrai
Kategorija:Latvijos teisingumo ministrai
Kategorija:Latvijos teisės mokslininkai
Kategorija:Kriminologai